Istituto Mater Boni Consilii

thumb|Madòna de Bon Consejo, imàzene adotà da l'''Istituto Mater Bonii Consilii''.
Ł**'Istituto Mater Bonii Consilii** **(IMBC)** ła ze na asociasion de catòłeghi tradisionałisti de cereghi e fedełi che i profesa ła Tezi de Casiciacum,  fondà intel disenbre 1985.

## Istòria
[thumb|Ła ceza de San Bijo Gonzaga (Albarea) frasion de [Ferara) de l*'Istituto Mater Bonii Consilii*.]]
Dopo el Consejo Vategan II e l'ativasion del nòvo mazistero el arsivescovo franseze Mons Marcel Lefebvre el ga fondà ła Fraternità saserdotałe San Pio X (FSSPX) par conservar le tradision de ła Ceza catòłega (come ła Mesa tridentina) e in opozision a łe reforme de'l Consejo.

Do profesori de'l Seminario internazionałe San Pio X a Écône, intra sti chive Michel Guérard des Lauriers (autor de'l conosesto *[[Bref examen critique du nouvel Ordo Missae|Curto esame critego del Novus Ordo Missae]]* e dopo vescovo de ła łinea Thục), i dirigia i seminaristi a capire el problema de l'utorità inte ła Ceza catòłega de'l Vategan II.
Ła Fraternità ła ga inposto ła regoła de pregar par Joani Poło II (inte'l canone de ła mesa) e considerało come autentego papa, ma de no scoltarło cuando che'l va drio in materie come l'ecumenismo łibertà rełijoza ecc. parchè ste reforme łe guasta ła Ceza catòłega; chi che no el respeta sta pozision de ła FSSPX el venia butà fora o el nazea fora łu da ła Fraternità.

Ła pozision de ła Fraternità (el reconoscimento ufisałe de i papi che i sostien el Vategan II co l'oblego de dezubedir cuando che i se destaca da ła tradision) no ła ga convinto cuatro preti itałiani (de łora) che inte'l desenbre 1985 (in devosion a ła Madòna de Bon Consejo) i ga fondà l'Istituto Mater Boni Consilii prima a Nichełin e dopo a Verrua Savoia senpre in provinsa de Torin.
Inte'l setenbre 1986 do preti a nome de tuti i ze na a Raveau dal vescovo teołogo Michel Guérard des Lauriers, e i so dubi su ła situasion de ła Ceza catòłega de'l Vategan II i ze sta ciarii condividendo ła pozision teòłozega conosesta come *[[Tezi de Casiciacum]]*  o *sedeprivasionismo*; sta tezi ła defenise ła Sede Apostołega ocupà *materiałmente* ma no *formałmente* almanco dal 7 de disenbre 1965.

## Òpare, espansion e fin de l'Istituto Mater Boni Consilii
Ł'Istituto el ze inpegnà a dare i sacramenti, a sełebrar łe Mese tridentine o de *San Pio V* doprando łe *rubrighe de San Pio X* sensa nominar el nome de'l papa (no una cum), el ga el seminario *San Piero martire* a Verua Savoja par ła formasion de rełijozi/e, el fa periodicamente i ezersisi spirituałi, conferense, pełegrinaji, el stanpa łibri el scrive ła revista *Sodalitium*. El ze espanso in Itałia, Fransa, Arzentina, Paézi Basi e Belzo dove sta el vescovo Geert Stuyver che el goerna par dare ła crezema e l'ordinasion de rełijozi/e.

Ł'istituto el ga ciapà i auguri e ła sinpatia de'l vescovo Michel Guérard des Lauriers che el ga aprovà el fin.

## Notasion


## Bibliografia
*  Con testi di Mons Guérard des Lauriers, *Il problema dell'Autorità e dell'episcopato*, Centro Librario Sodalitium, 2005, ISBN 88-89596-11-2.
*  Sodalitium. 
*  Opportune importune.
*  Emanuele Dal Medico, *All'estrema destra del padre: tradizionalismo cattolico e destra radicale*, Ed. La Fiaccola, 2004.
*  Veronica Roldán, *Papa Francesco e il cattolicesimo sud globale: L'impatto del suo pontificato in Italia*, Milano, FrancoAngel srl, 2018, ISBN 8891773492.

## Voze corełade
* Catòłeghi tradisionałisti
* Madòna de Bon Consejo
* Tezi de Casiciacum
* Michel Guérard des Lauriers
* Mesa tridentina

## Altri projèti

## Linganbi foresti

*  
*  
*  
*  
*  
*  
*  
*  YouTube ufficiale (Sodalitium IMBC) video su YouTube
*  
*